《买木带巢乌》
宋代·林希逸

买木为新居，诗翁德不孤。巧当三亩宅，带得一巢乌。

羞涩无多三，槎牙已半枯。却怜栖鹊在，还识主人无。

不入山家券，应添画史图。从今屋上好，来往听相呼。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。